
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 26 mai 2010               

Pl-x  270/2010                     


AVIZ

asupra propunerii legislative pentru modificarea Ordonanţei nr.51/1997 privind operaţiunile de leasing şi societăţile de leasing

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Ordonanţei nr.51/1997 privind operaţiunile de leasing şi societăţile de leasing, trimisă cu adresa Pl-x 270 din 3 mai 2010 şi înregistrată cu nr. 31/419 din 5 mai 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a respins propunerea legislativă în şedinţa din  26 aprilie 2010.

Propunerea legislativă are ca obiect de reglementare modificarea lit.c) a alin.(1) al art.6 din Ordonanţa Guvernului nr.51/1997 privind operaţiunile de leasing şi societăţile de leasing, republicată, cu modificările şi completările ulterioare, în scopul creării unui contract de leasing la nivel naţional.

Potrivit prevederilor art.61 din Regulamentul Camerei Deputaţilor, republicat, comisia a dezbătut iniţiativa legislativă  în şedinţa din 26 mai 2010.
Membrii Comisiei au examinat propunerea legislativă supusă avizării, expunerea de motive şi avizul negativ al Consiliului Legislativ, nr.1513 din 16.12.2009. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea negativă a acestei iniţiative legislative, întrucât Legea nr.383/2009, publicată în Monitorul Oficial al României, Partea I, nr.870 din 14 decembrie 2009, are acelaşi obiect de reglementare.  
În raport de obiectul şi conţinutul reglementării,  propunerea legislativă  face parte din categoria legilor ordinare.
                         PREŞEDINTE,                            SECRETAR,

                          Daniel BUDA                     Gabriel ANDRONACHE

